b'\n_START_ARTICLE_\nLeAnn Rimes\n_START_PARAGRAPH_\nMargaret LeAnn Rimes (s. 28. elokuuta 1982 Jackson, Mississippi) on yhdysvaltalainen country-laulaja._NEWLINE_Rimes aloitti laulamisen 3-vuotiaana ja on myynyt yli 20 miljoonaa levy\xc3\xa4 sen j\xc3\xa4lkeen. Ensimm\xc3\xa4isen levyns\xc3\xa4 Rimes julkaisi 11-vuotiaana Dallasissa, jossa levy\xc3\xa4 myytiin pieniss\xc3\xa4 paikallisissa liikkeiss\xc3\xa4. 14-vuotiaana Rimes julkaisi ensimm\xc3\xa4isen albuminsa, joka julkaistiin koko Yhdysvalloissa. Urallaan Rimes on voittanut muun muassa kaksi Grammy-palkintoa ja nelj\xc3\xa4 Billboard-palkintoa. _NEWLINE_Vuonna 2002 Rimes meni naimisiin Dean Sheremetin kanssa. He ilmoittivat kes\xc3\xa4ll\xc3\xa4 2009 olevansa asumuserossa. Vuonna 2011 LeAnn Rimes meni naimisiin n\xc3\xa4yttelij\xc3\xa4 Eddie Cibrianin kanssa.'